CELEX: C2004/314/58
Language: da
Date: 2004-12-18 00:00:00
Title: Sag T-423/04: Sag anlagt den 8. oktober 2004 af Bunker & BKR, SL mod Kontoret for Harmonisering i det Indre Marked (Varemærker og Design)

18.12.2004   
            
            
               DA
            
            
               Den Europæiske Unions Tidende
            
            
               C 314/24
            
         Sag anlagt den 8. oktober 2004 af Bunker & BKR, SL mod Kontoret for Harmonisering i det Indre Marked (Varemærker og Design)
   (Sag T-423/04)
   (2004/C 314/58)
   Processprog: spansk
   Ved De Europæiske Fællesskabers Ret i Første Instans er der den 8. oktober 2004 anlagt sag mod Kontoret for Harmonisering i det Indre Marked (Varemærker og Design) af Bunker & BKR, SL, Almansa (Spanien), ved advokat José Enrique Astiz Suárez.
   Sagsøgeren har nedlagt følgende påstande:
   
               —
            
            
               Afgørelse truffet den 30. juni 2004 af Fjerde Appelkammer ved Kontoret for Harmonisering i det Indre Marked (Varemærker og Design) i sag R 0458/2002-4 ændres, for så vidt angår konklusionerne vedrørende ligheden mellem tegnene og mellem varerne, og det bestemmes, at indsigelsen skal forkastes og ansøgningen imødekommes for alle de varer, for hvilke sagsøgeren søger beskyttelse.
            
         
               —
            
            
               Subsidiært bestemmes, at afgørelsen tilbagekaldes, og at sagen hjemvises til indsigelsesafdelingen med henblik på, at der foretages en ny og korrekt sammenligning af resten af tegnene under hensyntagen til de visuelle og fonetiske forskelle mellem BOOTS & SHOES B.K.R. MADE IN SPAIN og BK RODS samt til, at disse begge kan forefindes på markedet uden risiko for, at der af forbrugerne antages at være en forbindelse mellem de varer, som de angiver, i henseende til oprindelse og kvalitet.
            
         Søgsmålsgrunde og væsentligste argumenter:
   
               Ansøger om EF-varemærket:
            
            
               CALZADOS BUNKER SA (retten til ansøgningen er senere blevet overdraget til sagsøgeren).
            
         
               EF-varemærket, der søges registreret:
            
            
               Figurmærke sammensat af initialerne »B.K.R.« indrammet i en rombe, med angivelsen »Boots-Shoes — Made in Spain« — ansøgning nr. 649.756 for varer i klasse 18 og 25 og tjenesteydelser i klasse 39.
            
         
               Indehaver af det i indsigelsessagen påberåbte varemærke eller tegn:
            
            
               MARINE STOCK LIMITED.
            
         
               Det i indsigelsessagen påberåbte varemærke eller tegn:
            
            
               Diverse nationale varemærker, inkl. det østrigske ordmærke »BK RODS« (nr. 149.254) for varer i klasse 25 (beklædning og fodtøj). Indsigelsen var rettet mod alle de varer og tjenesteydelser, der er omfattet af den i sagen omtvistede EF-varemærkeansøgning.
            
         
               Indsigelsesafdelingens afgørelse:
            
            
               Indsigelsen tages til følge for varerne i klasse 25 og forkastes for varerne i klasse 18 og tjenesteydelserne i klasse 39.
            
         
               Appelkammerets afgørelse:
            
            
               Klagen afvises.